स्टिंग में सामने आए नियम तोड़ने वाले बालवाहिनी चालकों को नोटिस
परिवहनविभाग ने लापरवाही से बालवाहिनी चलाने वाले पांच संचालकों को नोटिस भेज कर तलब किया है। आरटीओ ने यह नोटिस 21 दिसंबर को दैनिक भास्कर के सिटी फ्रंट पेज पर प्रकाशित खबर के आधार पर दिया है। गौरतलब है कि भास्कर के पांच रिपोर्टर्स और फोटोग्राफर्स के साथ मिल कर पांच पैरेंट्स ने अपने बच्चों की बालवाहिनी का स्टिंग किया था। इसमें चालकों द्वारा कई तरह की लापरवाही बरतना सामने आया था। डीटीओ (प्रवर्तन) प्रेमराज खन्ना की ओर से जारी नोटिस में इस तरह से बालवाहिनी का संचालन करना नियम विरुद्ध मानते हुए संचालकों को 29 दिसंबर को व्यक्तिगत रूप से उपस्थित होकर जवाब देने को कहा गया है। साथ ही कहा गया है कि यदि वे उपस्थित नहीं हुए तो विभाग वाहन का पंजीयन, परमिट और लाइसेंस निलंबित करने की एकतरफा कार्रवाई करेगा।
{ आरजे19-पीबी-0207 (संचालक जितेंद्रसिंह, सेंट पैट्रिक्स स्कूल)
{ आरजे19-पीबी-1068 (संचालक दमाराम, डीपीएस पाल रोड)
{ आरजे19-पीए-6302 (संचालक लिखमाराम, सेंट एंस स्कूल)
{ आरजे19-पीए-8867 (संचालक करणसिंह, मयूर चौपासनी स्कूल)
{ आरजे19-पीए-6480 (संचालक सिकंदर खान, डीपीएस पाली रोड)
ज्यादातर बस चालकों ने गति सीमा, लेन सिस्टम को तोड़ा। खतरनाक तरीके से ओवरटेक करना, अचानक ब्रेक लगाना, बच्चों को उतारते वक्त ट्रैफिक का ध्यान रखना जैसे मामले भी सामने आए।
21 दिसंबर को प्रकाशित खबर।
hin_Deva hin_Deva hne_Deva hne_Deva bho_Deva bho_Deva bho_Deva hin_Deva hin_Deva